நான் யார்?

நான் யார்? கண்ணபிரான் (பிரிந்தே இருக்கிறேனின் பின்பக்கம்)!  ! நான் ஆண்டாளா? - இல்லையே -! அபகரிக்கும் ஆசை எனக்கில்லையே! பின் ஏன் கண்ணா -! என் மனம் உன்னைத் துதிக்கிறது.?! நான் பாரதியா? - இல்லையே -! கற்பனைக் கனா எனக்கில்லையே! நிஜமான உன்னை! நிழலாக எப்படி சிருஷ்டிப்பது?! நான் பார்த்தனா? -இல்லையே -! காண்டீபம் என்னிடம் இல்லையே! சாரதியாய் நீ வந்தாலும்! தேரிழுக்க எப்படிச் சொல்வது?! நான் ராதையா? - இல்லையே -! குழல் தந்த போதை எனக்கில்லையே! மயக்கம் இல்லையெனில்! குழப்பம் ஏன் வந்தது?! நான் தாசனா? - இல்லையே -! தாசனாகும் யோகம் எனக்கில்லையே! தாகம் இல்லையெனில்! என்னைக் கவிபாட யார் சொன்னது?! நான் யசோதையா? - இல்லையே -! தாலாட்டும் யோகம் எனக்கில்லையே! தாயுணர்வும் இல்லையென்றால்! ததும்பும் பாசம் ஏன் வென்றது?! நான் குசேலனா? - இல்லையே -! கேட்பதும் கொடுப்பதும் என்னிடமில்லையே! நெருக்கம் இல்லையெனில்! நட்புணர்வென் நினைவை ஏன் பறித்தது?! நான் ஆழ்வாரா? - இல்லையே -! பாடிப் பணிவது நானில்லையே! பக்தி இல்லையெனில்! உள்ளம் நெகிழ்ந்தேன் பரவசமானது?! பாசமா, பக்தியா, நட்பா, காதலா -! பயமா, பிரேமையா, மதிப்பா, ஆளுமையா?! கேளவிக் கணைகள் துளைக்கும் போது! திணறிப் போகிறேன் -! வார்த்தையின்றி ஓசையின்றி பதில் வரும்போது! சிலிர்த்துப் போகிறேன்.! பிரிவென்ற துயர் வரும்போது! துடித்துப்போகிறேன்.! பேதை, நான்! பேதலித்துப் போகிறேன்.! நவரசக்கலவையாய் நான்! சிதறுண்டு போகிறேன்.! பிரித்துப் பார்த்தால் நிறமாலை -! வ ( எ ) ண்ணங்களை! இணைத்துப் பார்த்தால்! ஒளி ஒன்றுதான் ! ஆளவும் ஆண்டு கொண்டு! ஆளுமைக்கும் உடபட்ட! நான் யார்?! இந்தக் கண்ணாமூச்சியில்! கண்ணைக் கட்டிவிட்டது யார்?! கண்ணைக் கட்டிக் கொண்டது யார்?! நம் கணக்கில்! ஒன்றும் ஒன்றும் ஒன்றுதான்! இல்லையா?